**ถอดบทเรียนองค์ความรู้**

**เรื่อง การคิดเชิงวิเคราะห์**

๑. ความรู้ที่ใช้ในการดำเนินการจัดทำกฎ ก.ค.ศ. ว่าด้วยการจัดประเภทตำแหน่ง ระดับตำแหน่ง  
การให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตามมาตรา ๓๘ ค. (๒) พ.ศ. ๒๕๕๕

พระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๕๗ และที่แก้ไขเพิ่มเติม พระราชบัญญัติระเบียบข้าราชการครูและบุคลากรทางการศึกษา (ฉบับที่ ๒) พ.ศ. ๒๕๕๑ และพระราชบัญญัติระเบียบข้าราชการครูและบุคลากรทางการศึกษา (ฉบับที่ ๓) พ.ศ. ๒๕๕๓

มาตรา ๑๙ ให้ ก.ค.ศ.

(๔) ออกกฎ ก.ค.ศ. ระเบียบ ข้อบังคับหลักเกณฑ์ วิธีการ และเงื่อนไขการบริหารงานบุคคลของข้าราชการครูและบุคลากรทางการศึกษา กฎ ก.ค.ศ. เมื่อได้รับอนุมัติจากคณะรัฐมนตรีและประกาศในราชกิจจานุเบกษาแล้วให้ใช้บังคับได้

(๖) พัฒนาหลักเกณฑ์ วิธีการ และมาตรฐานการบริหารงานบุคคล รวมทั้งการพิทักษ์ระบบคุณธรรมของข้าราชการครูและบุคลากรทางการศึกษา

มาตรา ๓๘ ค. วรรค ๒

กำหนดระดับตำแหน่ง และการให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตาม ค. (๒) ให้เป็นไปตามที่กำหนดในกฎ ก.ค.ศ. โดยให้นำกฎหมายว่าด้วยระเบียบข้าราชการพลเรือนในส่วนที่เกี่ยวข้องกับการกำหนดตำแหน่งและการให้ได้รับเงินเดือนและเงินประจำตำแหน่งของข้าราชการพลเรือนสามัญมาใช้บังคับโดยอนุโลม

มาตรา ๔๑ ตำแหน่งข้าราชการครูและบุคลากรทางการศึกษาจะมีในหน่วยงานการศึกษาจำนวนเท่าใด และต้องใช้คุณสมบัติเฉพาะสำหรับตำแหน่งอย่างใด ให้เป็นไปตามที่ ก.ค.ศ. กำหนด

พระราชบัญญัติระเบียบข้าราชการพลเรือน พ.ศ. ๒๕๕๑

กฎ ก.ค.ศ. ว่าด้วยการกำหนดตำแหน่งและการให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่น ตามมาตรา ๓๘ ค. (๒) พ.ศ. ๒๕๕๐

กฎ ก.พ. ว่าด้วยหลักเกณฑ์การจัดประเภทตำแหน่งและระดับตำแหน่ง พ.ศ. ๒๕๕๑

กฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. ๒๕๕๑

กฎ ก.พ. ว่าด้วยการให้ข้าราชการพลเรือนสามัญได้รับเงินเดือน (ฉบับที่ ๒) พ.ศ. ๒๕๕๔

กฎ ก.พ. ว่าด้วยการให้ข้าราชการพลเรือนสามัญได้รับเงินประจำตำแหน่ง พ.ศ. ๒๕๕๑

ระเบียบ ก.พ. ว่าด้วยการจ่ายเงินเดือนและเงินประจำตำแหน่งของข้าราชการพลเรือนสามัญ พ.ศ. ๒๕๕๑

- ความรู้ในการจัดประชุม/ประชุมเชิงปฏิบัติการ

- ความรู้ในเรื่องการบริหารงานบุคคลของข้าราชการครูและบุคลากรทางการศึกษา

- ความรู้ในเรื่องการคิดเชิงวิเคราะห์

- ความรู้เกี่ยวกับการนำเสนอ

- ความรู้เทคนิคการระดมสมอง

- ๒ -

๒. ขั้นตอนและวิธีการดำเนินงาน

(๑) รวบรวม กฎ ระเบียบ หลักเกณฑ์และวิธีการที่เกี่ยวข้อง

(๒) ศึกษาวิเคราะห์ข้อมูลที่ได้รวบรวมมา

(๓) จัดทำกรอบแนวคิดและร่างกฎ ระเบียบ หลักเกณฑ์และวิธีการฯ

(๔) ประชุมคณะทำงาน/อ.ก.ค.ศ. วิสามัญเฉพาะกิจฯ /ประชุมเชิงปฏิบัติการเพื่อพิจารณาร่างกฎ ระเบียบ หลักเกณฑ์และวิธีการฯ เสนอ อ.ก.ค.ศ. วิสามัญฯ พิจารณาให้ความเห็นชอบ เสนอ ก.ค.ศ.   
เพื่อพิจารณา ประกาศใช้ และจัดทำหนังสือแจ้งเวียนให้ส่วนราชการ/หน่วยงานการศึกษาทราบและถือปฏิบัติ

๓. ปัญหาอุปสรรคในการดำเนินงาน

(๑) การเปลี่ยนแปลงนโยบายของผู้บริหารเมื่อมีการเปลี่ยนแปลงผู้บริหารใหม่

(๒) ผู้ที่เข้าร่วมประชุมเชิงปฏิบัติการ/ผู้ที่มีบทบาทที่จะแสดงความคิดเห็นในการจัดทำกฎ ระเบียบ หลักเกณฑ์และวิธีการฯ มีความรู้ความเข้าใจในการบริหารงานบุคคลของข้าราชการครูและบุคลากรทางการศึกษาไม่ชัดเจน

(๓) ผลกระทบที่เกิดขึ้นต่อคนจำนวนมากหลังจากการประกาศใช้กฎ ระเบียบ หลักเกณฑ์และวิธีการฯ แล้ว อาจเกิดผลกระทบต่อบุคคล ซึ่งอาจทำให้มีการต่อต้านหรือไม่เห็นด้วย

๔. วิธีการแก้ไขปัญหาอุปสรรคในการดำเนินงาน

(๑) คัดเลือกผู้เข้าร่วมประชุมเชิงปฏิบัติการ/ผู้ที่มีบทบาทที่จะแสดงความคิดเห็นในการจัดทำกฎ ระเบียบ หลักเกณฑ์และวิธีการฯ จากผู้ที่มีความรู้ความเข้าใจในการบริหารงานบุคคลของข้าราชการครูและบุคลากรทางการศึกษาโดยการศึกษาประวัติ และประสบการณ์ในการทำงาน

(๒) คัดเลือกผู้ที่มีความรู้ ความสามารถเป็นเลขานุการ และผู้ช่วยเลขานุการคณะทำงาน

(๓) วิเคราะห์ข้อดี ข้อเสีย รวมทั้งข้อเสนอแนะ เพื่อจัดทำเป็นข้อมูลเชิงเปรียบเทียบเสนอผู้บริหารเพื่อพิจารณา

(๔) นำข้อมูลเชิงเปรียบเทียบมาพิจารณาผลกระทบที่อาจเกิดขึ้นเสนอต่อคณะกรรมการเกิดความเป็นธรรมและเสมอภาค

(๕) ศึกษา ค้นคว้า รวบรวมเอกสาร งานวิจัยที่เกี่ยวข้องเพื่อเป็นข้อมูลสำหรับนำเสนอที่ประชุมคณะทำงาน/คณะกรรมการ

(๖) นำระบบเทคโนโลยีสารสนเทศมาใช้ประกอบการจัดทำฐานข้อมูลที่เกี่ยวข้อง เพื่อให้มีข้อมูล  
ที่ถูกต้องครบถ้วน และเป็นปัจจุบัน

(๗) ส่งเสริม สนับสนุนให้บุคลากรได้เข้ารับการอบรมในหลักสูตรต่าง ๆ ที่เป็นประโยชน์ต่อการคิดวิเคราะห์

๕. กลยุทธ์หรือเทคนิคในการดำเนินงาน

(๑) ผู้บริหารควรมีส่วนร่วมทุกกระบวนการและเข้าใจทุกขั้นตอนเพื่อการสื่อสาร ชี้แจง ที่ถูกต้องชัดเจน

- ๓ -

(๒) ก่อนการประชุมต้องจัดเตรียมข้อมูลให้พร้อมโดยส่งให้คณะทำงาน/คณะกรรมการนำไปศึกษาก่อนล่วงหน้า

(๓) ควรมีการจัดทำประชาพิจารณ์ก่อนการนำไปใช้

๖. แนวคิดที่จะพัฒนากลยุทธ์หรือเทคนิควิธีการทำงานให้ประสบผลสำเร็จให้ดียิ่งขึ้น

ปัจจุบันมีแนวคิดวิเคราะห์หลายแนวทาง ควรเปิดโอกาสให้บุคลากรได้ไปศึกษาแนวทางใหม่ ๆ เพื่อนำมาปรับใช้ในการพัฒนากฎ ระเบียบ หลักเกณฑ์และวิธีการใหม่ ๆ ให้ทันสมัย เหมาะสมกับบริบทของสภาพแวดล้อมในปัจจุบันรวมทั้งการศึกษาดูงานของต่างประเทศเพื่อนำมาปรับใช้ในการปฏิบัติงาน สร้างเครือข่ายกลุ่มคนซึ่งเป็นตัวแทนจากผู้รับบริการและผู้มีส่วนได้ส่วนเสียที่สามารถให้ข้อมูลได้ เพื่อเป็นการแลกเปลี่ยนข้อมูล

**เอกสารที่ใช้ประกอบการแลกเปลี่ยนเรียนรู้**

- แผ่นพับ

**ผลการแลกเปลี่ยนเรียนรู้ของสำนักงาน ก.ค.ศ.**

- บุคลากรสำนักงาน ก.ค.ศ. มีองค์ความรู้เรื่อง การคิดเชิงวิเคราะห์สำหรับใช้ในการปฏิบัติงาน  
ให้เกิดประสิทธิภาพสูงสุด โดยอาศัยข้อเท็จจริงเพื่อแก้ปัญหา และตัดสินใจเรื่องต่าง ๆ อย่างถูกต้อง